
	DĖL VAIKŲ SAUGUMO KLAUSIMYNO TĖVAMS (ĮTĖVIAMS, GLOBĖJAMS) VIEŠINIMO


Lietuvos Respublikos švietimo, mokslo ir sporto ministeriją (toliau – Ministerija) 2024 m. rugsėjo 26 d. pasiekė Policijos departamento prie Lietuvos Respublikos vidaus reikalų ministerijos kvietimas pasidalinti klausimynu, kuris yra pagalbininkas tėvams (įtėviams, globėjams), padėsiantis įsitikinti, ar tinkamai rūpinamasi savo vaikų (globotinių) saugumu, ir įsivertinti turimas žinias apie vaikų saugumą įvairiose srityse. Klausimynas sudarytas iš potemių: bendrasis saugumas; saugumas elektroninėje erdvėje; draudžiamų medžiagų vartojimo prevencija; seksualinė prievarta; pagalbos kontaktai. Klausimynas padės ne tik geriau suprasti, kaip apsaugoti vaikus nuo galimų pavojų, bet ir rasti atsakymus į rūpimus klausimus, suteiks naudingų patarimų, kur kreiptis pagalbos ištikus sudėtingai situacijai. Nuoroda į klausimyną: https://vaikusaugumoklausimynastevams.learnkey.lt/.
Klausimynas parengtas įgyvendinant Lietuvos Respublikos vidaus reikalų ministerijos inicijuotą bandomąjį projektą, skirtą saugumui mokyklose, vykdančiose pradinio, pagrindinio, vidurinio ir pirminio profesinio mokymo programas, (toliau – Mokyklos) didinti.
Ministerija maloniai prašo Mokyklas prisijungti prie šio klausimyno viešinimo ir juo pasidalinti su tėvais (įtėviais, globėjais). Klausimynas yra anoniminis, todėl tai puiki galimybė inicijuoti glaudesnį bendradarbiavimą su tėvais (įtėviais, globėjais), aptariant galimus pagalbos būdus bei kuriant saugią ir palaikančią aplinką kiekvienam mokiniui.
Taip pat kviečiame naudotis viešai prieinama informacija, kuri padeda mokykloms įgyvendinti prevencijos priemones, siekiant užtikrinti saugią ir palaikančią aplinką visiems mokiniams: https://smsm.lrv.lt/lt/veiklos-sritys-1/smm-svietimas/prevencija-mokyklose/.
PRIDEDAMA. Reklaminiai skydeliai (su aktyviomis nuorodomis), 6 lapai.

